KLASA: 035-07/24-01/10

URBROJ: 711-02-01/02-2024-2

Zagreb, 22. ožujka 2024.

**Z A P I S N I K**

sa **44. sjednice** Povjerenstva za odlučivanje o sukobu interesa održane dana 22. ožujka 2024.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Ines Pavlačić, Igor Lukač, Nike Nodilo Lakoš i Ana Poljak

**Iz Ureda Povjerenstva:** Daniel Žabčić i Mia Jurinić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva poziva članove da se izjasne o tome prihvaćaju li predloženi dnevni red.

Članica Povjerenstva Ana Poljak predlaže dopuniti dnevni red uvrštavanjem predmeta KLASA: 034-05/24-01/52, davanje mišljenja na zahtjev obveznika Mije Šepaka, direktora trgovačkog društva Moslavina d.o.o. za javnu vodoopskrbu i javnu odvodnju.

Članica Povjerenstva Nike Nodilo Lakoš predlaže dopuniti dnevni red uvrštavanjem predmeta KLASA: 034-05/24-01/53, davanje mišljenja na zahtjev obveznika Filipa Sušca, zamjenika gradonačelnika Grada Vukovara te u dijelu sjednice na kojem se izvještava o predmetima u kojima je utvrđeno da nisu ispunjene pretpostavke predlaže uvrstiti predmet KLASA: UP/I-034-01/24-01/26, obveznik Marijan Škvarić, gradonačelnik Grada Lepoglave.

Predsjednica Povjerenstva predlaže dopuniti dnevni red uvrštavanjem predmeta KLASA: 034-05/24-01/51, davanje mišljenja na zahtjev obveznika Zdravka Ivančana, općinskog načelnika Općine Molve.

Utvrđuje se da se jednoglasno prihvaća prijedlog dnevnog reda s predloženim dopunama, na način da će predložene točke dopune postati točke 14., 15. i 16. dnevnog reda, a postojeća točka 14. postat će točka 17. dnevnog reda.

**Prelazi se na raspravljanje o 1. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-119/21, obveznik DANIMIR KOLMAN, općinski načelnik Općine Rasinja** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 17, stavka 1. Zakona o sprječavanju sukoba interesa („Narodne novine“, broj 26/11., 12/12., 126/12., 48/13., 57/15. i 98/19., u daljnjem tekstu: ZSSI/11.), koja proizlazi iz poslovnih odnosa Općine Rasinja s trgovačkim društvom Veterinarska stanica Koprivnica d.o.o. u kojem obveznik ima više od 0,5% udjela u vlasništvu. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je u predmetnoj situaciji došlo do povrede odredbe članka 17. stavka 1. ZSSI-a/11 te da će se predmet uputiti na postupanje nadležnom državnom odvjetništvu radi utvrđivanja ništetnosti pravnih poslova.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Član Povjerenstva Igor Lukač kao izvjestitelj u predmetu **P-278/23, obveznik JOSIP TURKALJ. član Uprave trgovačkog društva AKD-Zaštita d.o.o. za zaštitu osoba i imovine do 28. veljače 2023.,** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavaka 2. i 4. Zakona o sprječavanju sukoba interesa („Narodne novine“, broj 143/21., dalje u tekstu: ZSSI-a), koja proizlazi iz propusta podnošenja godišnje imovinske kartice za 2022. godinu te propusta podnošenja imovinske kartice povodom prestanka obnašanja dužnosti. Izvjestitelj iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavaka 2. i 4. ZSSI-a te predlaže izricanje sankcije opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-279/23, obveznik KREŠIMIR HRGOVIĆ, direktor trgovačkog društva AGRODUHAN d.o.o. za poljoprivrednu proizvodnju i usluge do 6. srpnja 2023.,** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavaka 2. i 4. ZSSI-a, koja proizlazi iz propusta podnošenja godišnje imovinske kartice za 2022. godinu te imovinske kartice povodom prestanka obnašanja dužnosti. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavaka 2. i 4. ZSSI-a te predlaže izricanje sankcije opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Član Povjerenstva Igor Lukač kao izvjestitelj u predmetu **P-293/23, obveznik ANTE KLEČINA, direktor trgovačkog društva AUTOBUSNI PRIJEVOZ VARAŽDINSKE ŽUPANIJE d.o.o. do 31. prosinca 2022.,** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 2. ZSSI-a, koja proizlazi iz propusta podnošenja imovinske kartice povodom prestanka obnašanja dužnosti. Izvjestitelj iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavka 2. ZSSI-a te predlaže izricanje sankcije opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Član Povjerenstva Igor Lukač kao izvjestitelj u predmetu **P-303/23, obveznik ŽELJKO PLAZONIĆ, državni tajnik u Ministarstvu zdravstva do 18. kolovoza 2022.,** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 2. ZSSI-a, koja proizlazi iz propusta podnošenja imovinske kartice povodom prestanka obnašanja dužnosti. Izvjestitelj iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavka 2. ZSSI-a te predlaže izricanje sankciju opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Član Povjerenstva Igor Lukač kao izvjestitelj u predmetu **P-308/23, ROBI ZGRABLJIĆ, ravnatelj Županijske uprave za ceste Istarske županije do 13. studenoga 2022.** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 2. ZSSI-a, koja proizlazi iz propusta podnošenja imovinske kartice povodom prestanka obnašanja dužnosti. Izvjestitelj iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavka 2. ZSSI-a te predlaže izricanje sankciju opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-324/23, VELIMIR ANTIĆ, ravnatelj Županijske lučke uprave Novi Vinodolski,** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 4. ZSSI-a, koja proizlazi iz propusta podnošenja godišnje imovinske kartice za 2022. godinu. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavka 4. ZSSI-a te predlaže izricanje sankciju opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-329/23, ŽELJKO BAGARIĆ, član Uprave trgovačkog društva MAKARSKI KOMUNALAC d.o.o. do 31. ožujka 2023.**, povredu odredbe članka 10. stavka 4. ZSSI-a, koja proizlazi iz propusta podnošenja godišnje imovinske kartice za 2022. godinu. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavka 4. ZSSI-a te predlaže izricanje sankciju opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-364/23,** **obveznice NEVENKE CUJZEK, glavne tajnice u Ministarstvu vanjskih i europskih poslova,** navodi kako jeu navedenom predmetu Povjerenstvo pokrenulo postupak vezano za mogućupovredu odredbe članka 10. stavka 4. ZSSI-a, koja proizlazi iz propusta podnošenja godišnje imovinske kartice za 2022. godinu. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznica počinila povredu članka 10. stavka 4. ZSSI-a te predlaže izricanje sankciju opomene, koju obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Član Povjerenstva Igor Lukač kao izvjestitelj u predmetu **KLASA: 034-05/24-01/50, na zahtjev obveznika KREŠIMIRA BOŽIĆA, ravnatelja Zavoda za hitnu medicinu Krapinsko-zagorske županije,** iznosi predmetni zahtjev za davanjem mišljenja, relevantne odredbe ZSSI-a te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Članica Povjerenstva Ana Poljak kao izvjestiteljica u predmetu **KLASA: P-266/23, na zahtjev Dragana Mijića, lučkog kapetana Lučke kapetanije Osijek,** iznosi predmetni zahtjev za davanjem očitovanjem, relevantne odredbe ZSSI-a te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Članica Povjerenstva Ana Poljak kao izvjestiteljica u predmetu **KLASA: 034-06/24-01/18, na zahtjev Martine Moro, Općina Viškovci,** iznosi predmetni zahtjev za davanjem očitovanja, relevantne odredbe ZSSI-a te predlaže da Povjerenstvo podnositeljici da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

**Prelazi se na raspravljanje o 13. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **KLASA: 034-06/24-01/19, na zahtjev Ivice Perkovića, voditelja Odsjeka za gospodarstvo, komunalni sustav, prostorno uređenje, graditeljstvo i zaštitu okoliša u Općini Brinje,** iznosi predmetni zahtjev za davanjem očitovanja, relevantne odredbe ZSSI-a te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 13. točci dnevnog reda dovršeno.

**Prelazi se na raspravljanje o 14. točci dnevnog reda.**

Članica Povjerenstva Ana Poljak kao izvjestiteljica u predmetu **KLASA: 034-05/24-01/52, na zahtjev obveznika MIJE ŠEPAKA, direktora trgovačkog društva Moslavina d.o.o. za javnu vodoopskrbu i javnu odvodnju,** iznosi predmetni zahtjev za davanjem mišljenja, relevantne odredbe ZSSI-a te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 14. točci dnevnog reda dovršeno.

**Prelazi se na raspravljanje o 15. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **KLASA: 034-05/24-01/53, na zahtjev obveznika FILIPA SUŠACA, zamjenika gradonačelnika Grada Vukovara,** iznosi predmetni upit, relevantne odredbe ZSSI-a te predlaže da Povjerenstvo obvezniku da mišljenje da se sudjelovanje obveznika kao korisnika programa „International Visitor Leadership Program“ (IVLP) financiranog od strane vlade i veleposlanstva SAD-a u RH (program "IVLP Alumni Impact Awards"), ne smatra drugim poslovima u smislu redovitog i stalnog zanimanja imajući u vidu odredbu članka 17. ZSSI-a, s obzirom da angažiranje na navedenom projektu predstavlja priliku stjecanja spoznaja i iskustava koja će obveznik prenijeti zajednici, odnosno tijelu u kojem obnaša dužnost, te da se primitak navedenih sredstava ne smatra darom u smislu odredbi ZSSI-a, jer će svi troškovi programa morati biti opravdani i usmjereni trećim osobama, odnosno obveznik nakon provedbe neće imati nikakvu financijsku korist od provedbe programa. Izvjestiteljica također navodi vezano za prijavljivanje predmetnog obveznikova primitka u imovinskoj kartici, a imajući u vidu odredbe članaka 10., 11. i 12. ZSSI-a, te ukoliko bi taj primitak mogao u evidencijama Porezne uprave biti evidentiran kao osobni dohodak, da se u tom slučaju predlaže uputiti obveznika prijaviti primitak u imovinskoj kartici kao „Drugi dohodak“ te u rubrici „Napomene“ iskazati da se radi o primitku vezanom uz navedeni program, kao i da se ne radi o osobnoj naknadi obveznika za sudjelovanje u istom programu.

Predsjednica Povjerenstva navodi da ima dvije dvojbe, i to vezano za obvezu prijave navedenog primitka u imovinskoj kartici, ukoliko bi se radilo o dohotku obveznika u smislu odredbi ZSSI-a, kao i je li potrebno u mišljenju predmetni zahtjev razmatrati u kontekstu ostvarivanja nedopuštenog dara u smislu članka 15. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 15. točci dnevnog reda dovršeno.

**Prelazi se na raspravljanje o 16. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **KLASA: 034-05/24-01/51, na zahtjev obveznika ZDRAVKA IVANČANA, općinskog načelnika Općine Molve,** iznosi predmetni upit, relevantne odredbe ZSSI-a te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 16. točci dnevnog reda dovršeno.

**Prelazi se na točku 17. točci dnevnog reda.**

Izvještavanje o predmetima u kojima je utvrđeno da nisu ispunjene pretpostavke za pokretanje postupka iz članka 41. stavka 1. ZSSI-a:

1. **KLASA-51/23, obveznik Mišo Krstičević, gradonačelnik Grada Ploče,** izvjestitelj Igor Lukač iznosi sadržaj predmeta, relevantne odredbe ZSSI-a te u bitnome navodi razloge zbog kojih je na stručnom sastanku donesena odluka da nisu ispunjene pretpostavke za pokretanje postupka,
2. **KLASA** **UP/I-034-01/24-01/26, obveznik Marijan Škvarić, gradonačelnik Grada Lepoglave,** izvjestiteljica Nike Nodilo Lakoš iznosi sadržaj predmeta, relevantne odredbe ZSSI-a te u bitnome navodi razloge zbog kojih je na stručnom sastanku donesena odluka da nisu ispunjene pretpostavke za pokretanje postupka.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. ZSSI-a interesa postupak glasovanja zatvoren je za javnost.

Sjednica je završena u 12,15 sati.

**Zapisnik sastavio**

**Voditelj Odjela: Predsjednica Povjerenstva:**

**Daniel Žabčić, Aleksandra Jozić-Ileković, dipl.iur.**